Sungai Kenerong

Sungai Kenerong ialah sebuah sungai yang terletak di Dabong, jajahan Kuala Krai, Kelantan, Malaysia. Anak sungai utamanya ialah Sungai Semuliang yang bergabung ke dalam Sungai Kenerong sebelum ia mengalir ke Sungai Setong, seterusnya ke Sungai Galas dan akhirnya ke Sungai Kelantan.

Di sepanjang sungai ini terdapat beberapa kemudahan dan tarikan, antaranya:
 Loji Hidroelektrik Sungai Kenerong yang dikendalikan oleh Musteq Hydro Sdn. Bhd.
 Kawasan perkelahan Ride & Camp Kenerong
 Madrasah Tarbiah Al-Aulad yang menyediakan kawasan riadah dengan kemudahan kedai, tandas, surau, tempat letak kereta yang luas serta akses selamat ke sungai.

 Insiden 
Beberapa insiden lemas telah dilaporkan berlaku di Sungai Kenerong:

 2017 - Seorang lelaki dihanyutkan kepala air ketika berehat di tebing sungai dan ditemui maut selepas terperangkap di celah batu.

 2020  - Seorang wanita dari Kampung Salor, Batu Melintang dilaporkan hilang ketika keluar memancing di sungai ini. Beliau dipercayai lemas namun tiada perkembangan lanjut dilaporkan sejak 30 Julai 2020 dan sehingga kini jasadnya masih belum ditemui.

 2023 - Seorang remaja lelaki berusia 17 tahun lemas ketika berkelah bersama keluarga di kawasan sungai ini.

 2025 - Ketua Setiausaha Masjid Baiturrahman yang berusia 47 tahun dilaporkan lemas selepas dihanyutkan arus deras ketika mandi.

 Pautan Luar